钦定古今图书集成/明伦汇编/官常典/第102卷 > 《封甄城王谢表》前人
## 钦定古今图书集成/明伦汇编/官常典/第102卷 > 《封甄城王谢表》前人

臣愚驽垢秽，才质疵下，过受陛下日月之恩，不能摧
身碎首，以答陛下厚德。而狂悖发露，始干天宪。自分
放弃，抱罪终身，苟贪视息，无复睎幸。不悟圣恩，爵以
非望。枯木生叶，白骨更肉，非臣罪戾所当宜蒙。俯仰
惭惶，五内战悸。奉诏之日，悲喜参至。虽因拜章，陈答
圣恩，下情未展。